LISON 28
Ke ku pudi ojadu na no paẑina na internet?
Jesus Kristu fala si sigiduris: “Bo dibi di fasi bo lus pa i numia dianti di jintis, pa e pudi oja kusas bon ku bo ta fasi, pa e pudi ngaba bo pape ku sta na seu.” (Mateus 5:16) Pabia des ku manda, no ta fasi bon usu di teknolojia mudernu, suma internet. No paẑina na internet, jw.org, i un fonti ofisial di nformasons aserka di krensas ku atividadis di Tustumuñas di Jeova. Ke ki pudi ojadu la?
Respostas di Biblia pa purguntas ku mas ta fasidu. Bu pudi oja respostas di alguns purguntas importanti ku jintis kustuma fasi. Seis des purguntas ruspundidu na tratadu Bu misti sibi respostas des purguntas?, ku sta dispunivel na internet na mas di 400 linguas. Bu pudi oja tambi Tradução do Novo Mundo na mas di 100 linguas ku manga di publikasons pa studu di Biblia, suma Bon Noba ku Bin di Deus! ku artigus resenti di A Sentinela ku Despertai! Manga des publikasons pudi leidu o jubidu na internet o i pudi baŝadu na formatus audiu, PDF o EPUB. Bu pudi te mesmu mprimi alguns painas pa da un algin interesadu na si propi lingua! Publikasons na formatu di video sta dispunivel na manga di linguas di sinal. Bu pudi baŝa leitura bibliku dramatizadu, tiatrus bibliku, ku kantikus bonitu pa pasa bu mumentus di divirtimentu.
Nformason di bardadi aserka di Tustumuñas di Jeova. I ta pudu tambi nformasons mas resenti ku videos aserka di no tarbaju na mundu ntidu, iventus ku ta afeta Tustumuñas di Jeova, ku no sforsus na da ajuda umanitariu. Bu pudi oja nformasons aserka di kongresus ku na bin ku nformasons di kontaktu di no skritorius di filial.
Atraves des meius, no ta numia lus di bardadi pa partis mas lunju di tera. Jintis di tudu kontinenti, te mesmu di Antartida sta na benefisia. No ta ora pa ‘palabra di Jeova spaja rapidu’ na tudu tera, pa gloria di Deus.— 2 Tesalonisensis 3:1.
Kuma ku paẑina na internet, jw.org sta na juda mas jintis kunsi bardadis di Biblia?
Ke ku bu misti jubi na no paẑina na internet?
kea_Latn pap_Latn kea_Latn kea_Latn kea_Latn pap_Latn kea_Latn ewe_Latn